PATVIRTINTA:

Tauragės rajono vietos veiklos

grupės 2017 m. gegužės 19 d.

valdybos posėdžio protokolu Nr. 5

**VIETOS PROJEKTŲ FINANSAVIMO SĄLYGŲ APRAŠAS**

**I SKYRIUS**

**BENDROSIOS NUOSTATOS**

1. Vietos projektų finansavimo sąlygų aprašas (toliau – Aprašas) parengtas vadovaujantis Vietos projektų, įgyvendinamų bendruomenių inicijuotos vietos plėtros būdu, administravimo taisyklėmis, patvirtintomis Lietuvos Respublikos žemės ūkio ministro 2016 m. rugsėjo 21 d. įsakymu Nr. 3D-544 (toliau – Vietos projektų administravimo taisyklės).

2. Aprašas nustato vietos projektų, teikiamų pagal Tauragės rajono vietos veiklos grupės 2016 – 2023 metų vietos plėtros strategijos (toliau – VPS) prioriteto Nr. 2 ,,Kaimo gyventojų socialinio ir kultūrinio aktyvumo ir jaunimo užimtumo skatinimas, kompetencijų didinimas“ priemonės „Pagrindinės paslaugos ir kaimų atnaujinimas kaimo vietovėse“( kodas LEADER 19.2-7) veiklos srities „Parama investicijoms į visų rūšių mažos apimties infrastruktūrą“ (kodas LEADER-19.2-7.2), finansavimo sąlygas.

3. Aprašas taikomas vietos projektų paraiškoms, kurios pateiktos nuo 2017 m. gegužės 29 d. 8.00 val. iki 2017 m. birželio 16 d. 15.00 val.

4. Vietos projektų atrankos ir įgyvendinimo tvarką nustato Vietos projektų administravimo taisyklės.

**II SKYRIUS**

**VIETOS PROJEKTŲ PRIDĖTINĖ VERTĖ (KOKYBĖ) IR IŠLAIDŲ TINKAMUMAS**

5. Vietos projektų pridėtinės vertės (kokybės) vertinimas ir vietos projektų planuojamų išlaidų tinkamumo vertinimas atliekamas pirminių vietos projektų paraiškų vertinimo metu, taikant vietos projektų atrankos kriterijus ir planuojamų išlaidų tinkamumo sąlygas.

**PIRMASIS SKIRSNIS. VIETOS PROJEKTŲ PRIDĖTINĖS VERTĖS (KOKYBĖS) VERTINIMAS**

6. Vietos projekto paraiškoje deklaruojama atitiktis vietos projektų atrankos kriterijams turi būti išlaikoma viso vietos projekto įgyvendinimo ir kontrolės laikotarpiu. Vietos projektų pridėtinės vertės (kokybės) vertinimo tvarką nustato Vietos projektų administravimo taisyklių 94–100 punktai.

7. Vietos projektų pridėtinės vertės (kokybės) vertinimo metu taikomi šie vietos projektų atrankos kriterijai:

|  |  |  |  |
| --- | --- | --- | --- |
| **Eil. Nr.** | **Vietos projektų atrankos kriterijus** | **Suteikiami balai** | **Vertinimo pagrindas** |
| **1.** | **Projekto tikslinės grupės, potencialių naudos gavėjų, įtraukimas į projekto rengimą ir įgyvendinimą** | **20** | Vertinama pagal paraiškos 4 lentelėje „Vietos projekto atitiktis vietos projektų atrankos kriterijams“ pagrindimą ir (arba) remiantis kartu su paraiška pateiktais dokumentais: apklausos, tyrimai, susirinkimų protokolai, savarankiški darbai. Įgyvendinant projektą prisidėjimas savarankiškais darbais, technika, medžiagomis ir pan. |
| 1.1 | Įtraukimas į projekto rengimą ir įgyvendinimą | 20 |
| 1.1 | Įtraukimas į projekto rengimą | 10 |
| 1.2 | Įtraukimas į projekto įgyvendinimą | 10 |
| **2.** | **Projekto veiklos orientuotos į socialinę - kultūrinę veiklą** | **15** | Vertinama pagal paraiškos 4 lentelėje „Vietos projekto atitiktis vietos projektų atrankos kriterijams“ pateiktą informaciją. |
| **3.** | **Prie projekto prisideda nuosavomis lėšomis** | **25** | Vertinama pagal pirminės vietos projekto paraiškos 4 lentelėje „Vietos projekto atitiktis vietos projektų atrankos kriterijams“ pagrindimą ir (arba) remiantis kartu su paraiška pateiktais dokumentais: dokumentai, įrodantys, kad pareiškėjas turi pakankamai nuosavų lėšų prisidėti prie vietos projekto įgyvendinimo. Įrodymo dokumentai turi būti išduoti arba sukurti (pvz., naudojant el. bankininkystės sistemą) patikimo subjekto – finansų institucijų (bankų, kredito unijų) ir (arba) viešojo juridinio asmens, kurio veikla finansuojama iš Lietuvos Respublikos valstybės ir (arba) savivaldybių biudžetų (pvz., savivaldybės tarybos sprendimas skirti lėšas vietos projektui įgyvendinti). |
| 3.1 | 20 proc. ir daugiau | 25 |
| 3.2 | Nuo 11 iki 19 proc. | 20 |
| 3.3 | Iki 10 proc. | 10 |
| **4.** | **Projektas įgyvendinamas partnerystėje su kitais subjektais, dalyvaujančiais projekto veiklose ir besinaudojančiais projekto rezultatais:** | **20** | Vertinama vadovaujantis paraiškos 2 lentelės „Bendra informacija apie vietos projektą“ 2.3. eilutėje „Informacija apie vietos projekto partnerius“ ir 4 lentelėje „Vietos projekto atitiktis vietos projektų atrankos kriterijams“ pateiktą informaciją, jungtinės veiklos sutartį |
| 4.1. | Projektas įgyvendinamas su ne mažiau kaip 3 partneriais | 20 |
| 4.2. | Projektas įgyvendinamas su ne mažiau kaip 2 partneriais | 15 |
| 4.3 | Projektas įgyvendinamas su 1 partneriu | 10 |
| **5.** | **Projektas įgyvendinamas gyvenamojoje vietovėje, kurioje gyvena:** | **20** | Gyventojų skaičius nustatomas vadovaujantis Lietuvos statistikos departamento 2011 m. visuotinio gyventojų surašymo duomenimis (jeigu pareiškėjas su paraiška nepateikė Lietuvos Respublikos gyventojų registro pažymos) arba pagal naujausius gyvenamąją vietą deklaravusių asmenų ir neturinčių gyvenamosios vietos asmenų apskaitos duomenis, paskelbtus Lietuvos Respublikos gyventojų registro tvarkytojo interneto svetainėje, šio tvarkytojo nuostatuose nustatyta tvarka (jeigu pareiškėjas su paraiška pateikė Lietuvos Respublikos gyventojų registro pažymą). |
| 5.1. | 300 ir daugiau gyventojų | 20 |
| 5.2. | Nuo 150 iki 299 gyventojų | 15 |
| 5.3. | Nuo 30 iki 149 gyventojų | 10 |
| **Balų suma:** | | **100** |  |
| **Mažiausias privalomas balų skaičius:** | | **70** |  |

**ANTRASIS SKIRSNIS. VIETOS PROJEKTŲ PLANUOJAMŲ IŠLAIDŲ TINKAMUMO VERTINIMAS**

8. Vietos projektų planuojamų išlaidų tinkamumo vertinimo tvarką nustato Vietos projektų administravimo taisyklių 101–108 punktai.

9. Bendrosios tinkamumo sąlygos, susijusios su tinkamomis finansuoti išlaidomis, nurodytos Vietos projektų administravimo taisyklių 24 punkte ir yra šios:

9.1. tinkamos finansuoti vietos projektų įgyvendinimo išlaidos turi:

9.1.1. būti detaliai išdėstytos pirminėje vietos projekto paraiškoje;

9.1.2. būti tiesiogiai susijusios su vietos projekto įgyvendinimu ir būtinos (vietos projekto tikslai nebūtų pasiekti be vietos projekto finansiniame plane numatytų ir iš paramos VPS įgyvendinti prašomų finansuoti išlaidų);

9.1.3. būti patikrinamos vietos projekto įgyvendinimo ir jo kontrolės laikotarpiu (pvz., patikrų vietoje, auditų metu įmanoma įsitikinti, kad tokios išlaidos buvo faktiškai patirtos);

9.1.4. būti nekeičiamos vietos projekto įgyvendinimo metu, t. y. vietos projekto išlaidos, numatytos vietos projekto paraiškoje ir patvirtintame vietos projekte, jo įgyvendinimo metu negali būti keičiamos arba papildomos naujomis;

9.1.5. neviršyti rinkos kainų. Laikoma, kad iš paramos VPS įgyvendinti prašomos finansuoti išlaidos neviršija rinkos kainų, jeigu vietos projekto išlaidų pagrįstumo vertinimo metu planuojamos išlaidos pagrindžiamos (nurodomi alternatyvūs būdai):

9.1.5.1. bent 3 (trimis) skirtingų prekių tiekėjų ir (arba) paslaugų teikėjų, prekiaujančių panašiomis prekėmis ir (arba) teikiančių panašias paslaugas (panašumo požymį apibūdinantys elementai: ta pati paskirtis, funkcijos, komplektacija, techninė specifikacija) ir kuriems tai yra įprasta komercinė-ūkinė veikla, komerciniais pasiūlymais arba jų interneto tinklalapiuose esančiomis kainomis kompiuterio ekrano nuotraukų forma (anglų k. „Print Screen“), arba kitu būdu, leidžiančiu objektyviai palyginti bent 3 (trijų) skirtingų prekių tiekėjų ir (arba) paslaugų teikėjų, prekiaujančių panašiomis prekėmis ir (arba) teikiančių panašias paslaugas ir kuriems tai yra įprasta komercinė-ūkinė veikla, siūlomas kainas. Bent 1 (vienas) rinkos kainą įrodantis dokumentas (komercinis pasiūlymas arba kompiuterio ekrano nuotrauka) turi būti pateiktas iš prekių ar paslaugų teikėjo, kurio buveinės registracijos vieta yra ne VVG teritorijoje;

9.1.5.2. Ministerijos, Agentūros ar kitų ESIF administruojančių institucijų patvirtintais fiksuotaisiais arba didžiausiais tokių pat prekių ir (arba) paslaugų vienetų įkainiais, taikomais panašaus pobūdžio projektams ir paramos gavėjams;

9.1.5.3. Ministerijos, Agentūros arba nepriklausomų ekspertų atliktuose, viešai ESIF administruojančių institucijų interneto svetainėse skelbiamuose prekių ir (arba) paslaugų kainų rinkos tyrimuose nustatytais įkainiais, kurie taikomi tokioms pat išlaidoms įgyvendinant panašaus pobūdžio projektus ir panašiems paramos gavėjams. Europos Sąjungos struktūriniams fondams (Europos socialiniam fondui, Europos regioninės plėtros fondui, Europos sanglaudos fondui) taikomi rinkos kainų tyrimai (supaprastinto išlaidų apmokėjimo tyrimai) skelbiami interneto tinklalapio [www.esinvesticijos.lt](http://www.esinvesticijos.lt) nuorodos „Dokumentai“ skyriaus „Tyrimai“ poskyryje „Supaprastinto išlaidų apmokėjimo tyrimai“);

9.1.6. neviršyti didžiausios paramos vietos projektui įgyvendinti dydžio ir didžiausios galimos paramos vietos projektui įgyvendinti lyginamosios dalies, nurodytų VPS ir šiame Apraše:

9.1.6.1. didžiausia paramos suma vienam projektui negali viršyti 24 403,00 Eur (dvidešimt keturių tūkstančių keturių šimtų trijų eurų) su PVM;

9.6.6.2. finansuojama iki 80 procentų visų tinkamų finansuoti projektų išlaidų.

9.1.7. būti tinkamai susietos su ES kaimo plėtros politikos remiamomis sritimis (VPS vykdytoja, vadovaudamasi VPS nustatytomis VPS priemonių sąsajomis su minėtų ES politikų remiamomis sritimis, pareiškėjams teikia konsultacijas ir užtikrina, kad sąsajos vietos projekto paraiškoje būtų nurodytos tinkamai – atitiktų VPS nurodytus kodus);

9.1.8. atitikti taikytinus ES ir nacionalinius standartus. Laikoma, kad įsigytos prekės atitinka ES ir nacionalinius standartus, jeigu jos pažymėtos ženklu „CE“ (ženklas „CE“ – tai įrodymas, kad įsigytas produktas buvo įvertintas ir atitinka ES saugos, sveikatos ir aplinkos apsaugos reikalavimus) arba jomis viešai ir laisvai prekiaujama Lietuvos Respublikoje (įsigijus išrašomi visi pagal Lietuvos Respublikos teisės aktus privalomi pirkimo–pardavimo faktą patvirtinantys dokumentai, pateikiami atitiktį standartams įrodantys dokumentai ar jų kopijos, jeigu pardavėjas tokius dokumentus privalo turėti);

9.1.9. būti patirtos nepažeidžiant pirkimų tvarkos, nurodytos Vietos projektų administravimo Taisyklių 189–194 punktuose;

9.1.10. būti pagrįstos išlaidų pagrindimo ir išlaidų apmokėjimo įrodymo dokumentais. Išlaidų pagrindimo dokumentai – rangovų, paslaugų teikėjų ar prekių tiekėjų pateiktos sąskaitos, priėmimo–perdavimo aktai ar kiti dokumentai, kuriais pagrindžiamos patirtos išlaidos. Išlaidų apmokėjimo įrodymo dokumentai – banko sąskaitos išrašai, interneto bankininkyste besinaudojančių vietos projektų vykdytojų pateikti išrašai, patvirtinti vietos projekto vykdytojo vadovo ar kito įgalioto asmens parašu ir antspaudu, jeigu jis antspaudą privalo turėti. Visos išlaidos turi būti apmokamos per banko atsiskaitomąją sąskaitą, kuri yra skirta paramos vietos projektui įgyvendinti lėšoms;

9.1.11. būti patirtos nuo vietos projekto patvirtinimo dienos iki vietos projekto įgyvendinimo tinkamo laikotarpio pabaigos, išskyrus vietos projekto bendrąsias išlaidas. Vietos projekto bendrosios išlaidos gali būti patirtos ne anksčiau kaip 1 (vieni) metai iki vietos projekto paraiškos pateikimo dienos. Vietos projekto tinkamas įgyvendinimo laikotarpis – iki 24 mėn. nuo vietos projekto vykdymo sutarties sudarymo dienos.

10. Tinkamos finansuoti išlaidos pagal šią VPS priemonę yra priskiriamos prie ES kaimo plėtros politikos tikslinės srities Nr. 6B.

11. Tinkamos finansuoti išlaidos yra šios:

11.1. naujų įrenginių ir (arba) įrangos, skirtų projekto reikmėms, pirkimo ir įrengimo išlaidos (įrangos, įrenginių, įrankių, technikos, mechanizmų, baldų, kompiuterinės įrangos ir programų, elektroninės, skaitmeninės technikosįsigijimas).

11.2. projekte numatytai veiklai vykdyti skirto nekilnojamojo turto statybos ir (arba) gerinimo, įskaitant teritorijų tvarkymą, išlaidos:

11.2.1. projektui įgyvendinti būtinų statinių rekonstravimo, kapitalinio remonto darbų atlikimas;

11.2.2. viešosios infrastruktūros projekto įgyvendinimo vietoje kūrimas (apšvietimas, privažiavimas, daugiamečių augalų įsigijimas, viešosios infrastruktūros kūrimo ar gerinimo darbų išlaidos);

11.2.3. paslaugų, tiesiogiai susijusių su vietos projekte numatyta veikla ir investicijomis, pirkimo (nekilnojamojo turto registravimo (įteisinimo), kadastrinių matavimų bylos parengimo išlaidos).

11.3. vietos projekto bendrosios išlaidos, įskaitant viešinimo priemonių įsigijimo (negali viršyti 10 proc. kitų tinkamų finansuoti išlaidų):

11.3.1. atlyginimas architektams, inžinieriams ir konsultantams už konsultacijas aplinkosauginiais ir ekonominiais projekto rengimo ir įgyvendinimo klausimais ir kitų su jais susijusių dokumentų rengimą, kai šios išlaidos, susijusios su nekilnojamojo turto statyba, rekonstravimu ir (arba) kapitaliniu remontu, įskaitant teritorijų tvarkymą, naujų įrenginių ir (arba) įrangos, pirkimu;

11.3.2. vietos projekto viešinimo išlaidos (vietos projektų viešinimas atliekamas pagal Suteiktos paramos pagal Lietuvos kaimo plėtros 2014–2020 metų programą viešinimo taisykles, patvirtintas Lietuvos Respublikos žemės ūkio ministro 2014 m. gruodžio 3 d. įsakymu Nr. 3D-925 „Dėl Suteiktos paramos pagal Lietuvos kaimo plėtros 2014–2020 metų programą viešinimo taisyklių patvirtinimo“).

11.4. įnašas natūra:

11.4.1. savanoriški darbai, tiesiogiai susiję su vietos projekto tikslais, būtini jiems pasiekti. Vieno savanorio viena savanoriško darbo valandinė vertė remiantis Lietuvos statistikos departamento skelbiamo Lietuvos valandinio *bruto* darbo užmokesčio 2016 m. III ketvirčio duomenimis – 4,70 Eur (įnašas natūra turi atitikti reikalavimus nurodytus šio Aprašo 9.1.5. ir 15.5.7. papunkčiuose);

11.5. PVM, kurio vietos projekto vykdytojas pagal Lietuvos Respublikos pridėtinės vertės mokesčio įstatymą neturi ar negalėtų turėti galimybės įtraukti į PVM atskaitą yra tinkamas finansuoti iš paramos lėšų. Kai vietos projekto vykdytojas yra valstybės arba savivaldybės institucija ar įstaiga arba kitas viešasis juridinis asmuo, vykdantis valstybės ar savivaldybių veiklą, kaip ji apibrėžta Lietuvos Respublikos pridėtinės vertės mokesčio įstatymo 2 straipsnio 38 dalyje, PVM yra tinkama finansuoti išlaida.

12. Netinkamos finansuoti išlaidos yra nurodytos Vietos projektų administravimo taisyklių 28 punkte ir yra šios:

12.1. neatitinkančios šio Aprašo 11 punkte nurodytų tinkamų finansuoti išlaidų kategorijų;

12.2. neišvardytos pirminėje vietos projekto paraiškoje (po pirminės vietos projekto paraiškos patvirtinimo neleidžiama įtraukti naujų išlaidų ar jas keisti kitomis);

12.3. išlaidų dalis, viršijanti tinkamų finansuoti išlaidų įkainį (kai toks yra nustatytas);

12.4. nepagrįstai didelės išlaidos. Kilus įtarimui dėl kainų padidinimo, VPS vykdytoja, nustatydama tinkamų finansuoti išlaidų dydį, turi palyginti pareiškėjo pateiktus dokumentus, pagrindžiančius konkrečios išlaidos dydį su analogiškų rinkoje egzistuojančių išlaidų dydžiu (taikoma, jeigu Vietos projektų finansavimo sąlygų apraše nėra nustatyto įkainio tokiai išlaidai). Tuo atveju, kai VPS vykdytoja nustato, kad pareiškėjo pateiktame dokumente, pagrindžiančiame konkrečios išlaidos dydį, konkrečios išlaidos dydis yra didesnis nei analogiškos rinkoje egzistuojančios išlaidos dydis, pareiškėjui VPS vykdytoja turi siųsti paklausimą su prašymu per 5 (penkias) darbo dienas pateikti papildomą konkrečios išlaidos dydžio pagrindimą. Pareiškėjui nepateikus papildomo pagrindimo arba pateikus neišsamų, nemotyvuotą pagrindimą, VPS vykdytoja tinkamomis finansuoti išlaidomis turi pripažinti tą konkrečios išlaidos dydį, kuri yra mažesnė (nustatyta VPS vykdytojos). VPS vykdytoja apie tai informuoja pareiškėją ir suderina su juo, ar jis sutinka su sumažintu tinkamos finansuoti išlaidos dydžiu. Jeigu pareiškėjas nesutinka ar per 5 (penkias) darbo dienas nepateikia jokio atsakymo, laikoma, kad vietos projekto paraiškoje numatytos nepagrįstai didelės išlaidos, neatitinkančios tinkamumo sąlygų, dėl to vietos projekto paraiška pripažįstama netinkama finansuoti ir yra atmetama.

12.5. vietos projekto administravimo išlaidos;

12.6. nekilnojamojo turto įsigijimo išlaidos;

12.7. naudotų prekių įsigijimo išlaidos;

12.8. baudos, nuobaudos ir bylinėjimosi išlaidos;

12.9. išlaidos, nepagrįstos faktine gautų prekių, atliktų darbų ar suteiktų paslaugų verte;

12.10. išlaidos, kurios anksčiau buvo finansuotos (apmokėtos) iš Lietuvos Respublikos valstybės biudžeto ir (arba) savivaldybių biudžetų, kitų piniginių išteklių, kuriais disponuoja valstybė ir (arba) savivaldybės, ES struktūrinių fondų, kitų ES finansinės paramos priemonių ar kitos tarptautinės paramos lėšų ir kurioms apmokėti skyrus paramos VPS įgyvendinti lėšų jos būtų pripažintos tinkamomis finansuoti ir apmokėtos daugiau nei vieną kartą (jeigu vietos projekto vykdytojo – viešojo juridinio asmens veikla finansuojama iš Lietuvos Respublikos valstybės ir (arba) savivaldybių biudžetų ir jis iki vietos projekto patvirtinimo patiria vietos projekto bendrųjų išlaidų, jos gali būti pripažintos tinkamomis tuomet, jeigu buvo apmokėtos iš Lietuvos Respublikos valstybės ir (arba) savivaldybių biudžetų asignavimų, kurie skirti projektams avansuoti);

12.11. PVM, kurį vietos projekto vykdytojas (išskyrus vietos projektų vykdytojus, nurodytus šio aprašo 11.5. papunktyje) pagal Lietuvos Respublikos pridėtinės vertės mokesčio įstatymą turi ar galėtų turėti galimybę įtraukti į PVM atskaitą (net jei tokio PVM vietos projektų vykdytojas į atskaitą neįtraukė), yra netinkamas finansuoti iš paramos lėšų.

12.12. trumpalaikis turtas, įgytas vietos projekto vykdytojo vietos projekto įgyvendinimo metu vietos projektui įgyvendinti skirtomis lėšomis, kurio vertė yra mažesnė nei vietos projekto vykdytojo numatyta mažiausia ilgalaikio turto vertė. Trumpalaikio turto apibrėžtis pateikiama Lietuvos Respublikos pelno mokesčio įstatymo (Žin., 2001, Nr. 110-3992) 13 straipsnio 4 dalyje;

12.13. statybos, rekonstravimo ar kapitalinio remonto darbai, kai statyba, rekonstravimas ar kapitalinis remontas atliekamas ūkio būdu.

**III SKYRIUS**

**VIETOS PROJEKTŲ TINKAMUMAS**

13.Vietos projektų tinkamumo finansuoti (išskyrus vietos projekto išlaidų tinkamumą) vertinimas atliekamas galutinių vietos projektų paraiškų vertinimo metu, taikant vietos projektų tinkamumo finansuoti sąlygas ir vietos projektų vykdytojų įsipareigojimus. Tinkamumo finansuoti sąlygos turi būti iki galo įvykdytos iki vietos projekto tinkamumo vertinimo pabaigos, išskyrus atvejus, kai šiame Apraše nurodyta kitaip. Atitiktis vietos projekto tinkamumo finansuoti sąlygoms turi būti išlaikoma nuo vietos projekto tinkamumo vertinimo pabaigos iki vietos projekto įgyvendinimo kontrolės laikotarpio pabaigos, išskyrus atvejus, kai šiame Apraše nurodyta kitaip.

14. Vietos projektų tinkamumo vertinimo tvarką nustato Vietos projektų administravimo taisyklių 114–134 punktai.

15. Bendrąsias vietos projektų tinkamumo finansuoti sąlygas ir bendruosius vietos projektų vykdytojų įsipareigojimus nustato Vietos projektų administravimo taisyklių 17–23 punktai ir 29–35 punktai. Atsižvelgiant į VPS priemonės pobūdį, šiam kvietimui taikomos šios bendrosios vietos projektų tinkamumo finansuoti sąlygos ir bendrieji vietos projektų vykdytojų įsipareigojimai:

**15.1. bendrosios tinkamumo sąlygos, susijusios su pareiškėju:**

15.1.1. būti ribotos civilinės atsakomybės pelno nesiekiančiu viešuoju juridiniu asmeniu (kaimo bendruomenė, nevyriausybinė organizacija (jaunimo, kultūros, sporto ir pan.), viešoji įstaiga, biudžetinė įstaiga), įsteigtu pagal Lietuvos Respublikos Asociacijų įstatymą, Lietuvos Respublikos Viešųjų įstaigų įstatymą, Lietuvos Respublikos Labdaros ir paramos fondų įstatymą arba Lietuvos Respublikos biudžetinių įstaigų įstatymą;

15.1.2. neturėti nė vieno nepabaigto įgyvendinti vietos projekto arba būti įgyvendinančiam leidžiamą projektų kiekį KPP lygmeniu tuo pat metu (netaikoma savivaldybių administracijoms ir kitoms biudžetinėms įstaigoms). Tuo pat metu KPP lygmeniu leidžiama įgyvendinti ne daugiau kaip (nurodomos alternatyvos):

15.1.2.1. vieną projektą, susijusį su investicijomis į infrastruktūrą, verslą, prekių gamybą, paslaugų teikimą (pvz., verslo kūrimo, verslo plėtros, kaimų atnaujinimo) ir vieną projektą, susijusį su investicijomis į žmogiškąjį kapitalą (pvz., mokymų, kultūros renginių, stovyklų organizavimo);

15.1.2.2. du projektus, susijusius su investicijomis į žmogiškąjį kapitalą;

15.1.3. atsižvelgiant į teisinę formą, būti:

15.1.3.1. registruotu VPS vykdytojos, kuriai teikiama vietos projekto paraiška, teritorijoje arba rajono savivaldybės, kurioje veikia VPS vykdytoja, atstovaujamoje teritorijoje ir vykdyti veiklą VPS vykdytojos teritorijoje (taikoma NVO);

15.1.3.2. vykdyti veiklą VVG teritorijoje (taikoma savivaldybių administracijoms ir kitoms biudžetinėms įstaigoms);

15.1.4. būti neskolingu Valstybinei mokesčių inspekcijai prie Lietuvos Respublikos finansų ministerijos ir Valstybiniam socialinio draudimo fondui prie Lietuvos Respublikos socialinės apsaugos ir darbo ministerijos. Ši nuostata netaikoma juridiniams asmenims, kurių veikla finansuojama iš Lietuvos Respublikos valstybės ir (arba) savivaldybių biudžetų ir (arba) valstybės piniginių fondų, ir juridiniams asmenims, kuriems Lietuvos Respublikos teisės aktų nustatyta tvarka yra atidėti mokesčių arba socialinio draudimo įmokų mokėjimo terminai;

15.1.5. tvarkyti buhalterinę apskaitą ir sudaryti finansines ataskaitas Lietuvos Respublikos teisės aktų nustatyta tvarka;

15.1.6. per paskutinius vienerius metus (skaičiuojama nuo galutinio sprendimo dėl pažeidimo padarymo priėmimo dienos) nebūti padariusiam pažeidimo, susijusio su EŽŪFKP ir EJRŽF paramos, skirtos 2007–2013 metų ir 2014–2020 metų finansavimo laikotarpiams, panaudojimu ar siekiu panaudoti, apie kurį teisės aktų nustatyta tvarka buvo pranešta Europos Komisijai (vadovaujamasi Agentūros duomenimis);

15.1.7. neturėti finansinių sunkumų, t. y. neturėti iškeltos bylos dėl bankroto, nebūti likviduojamu;

15.1.8. veikti sąžiningai, t. y.:

15.1.8.1. savo veiksmais ar neveikimu nebūti sukūrusiu neteisėtų sąlygų gauti paramą. Galimai neteisėtų sąlygų gauti paramą sukūrimas nustatomas pagal Galimai neteisėtų sąlygų gauti paramą nustatymo metodiką, patvirtintą Lietuvos Respublikos žemės ūkio ministro 2014 m. lapkričio 27 d. įsakymu Nr. 3D-889 „Dėl Galimai neteisėtų sąlygų gauti paramą nustatymo metodikos patvirtinimo“;

15.1.8.2. pateikti rašytinį prašymą nušalinti nuo vietos projektų atrankos (rašytinis prašymas nušalinti turi apimti vietos projektų finansavimo sąlygų rengimo, vietos projektų paraiškų vertinimo, vietos projektų tvirtinimo etapus), jeigu vietos projekto paraišką teikia VPS vykdytojos kolegialaus valdymo organo narys, VPS vykdytojos darbuotojas arba šiems išvardintiems asmenims artimi asmenys ir dėl to kyla interesų konfliktas ir (arba) atsiranda asmeninis suinteresuotumas, kaip tai apibrėžia Lietuvos Respublikos viešųjų ir privačių interesų derinimo valstybės tarnyboje įstatymo (toliau – Interesų derinimo įstatymas) 2 str. ir Reglamento (ES) Nr. 966/2012 57 str. Interesų konflikto, viešųjų interesų, privačių interesų, asmeninio interesuotumo, artimų asmenų terminų apibrėžtys pateikiamos Interesų derinimo įstatymo 2 str. Nusišalinimo procedūra nurodyta Interesų derinimo įstatymo 11 str. 2 d. VPS vykdytojos kolegialus valdymo organas (taikoma, kai rašytinį prašymą nušalinti pateikė VPS vykdytojos darbuotojas arba atskiras VPS vykdytojos kolegialaus organo narys (-iai) ir be prašančių nušalinti asmenų balsavimo užtenka kvorumo sprendimui priimti), VPS vadovas (taikoma, kai rašytinį prašymą nušalinti pateikė atskiri VPS vykdytojos kolegialaus organo nariai ir be prašančių nušalinti asmenų balsavimo neužtenka kvorumo sprendimui priimti), gavęs rašytinį prašymą nušalinti nuo vietos projektų atrankos gali vadovautis Interesų derinimo įstatymo 11 str. 3 d. ir Reglamento (ES) Nr. 966/2012 57 str. 1 d. ir motyvuotu rašytiniu sprendimu prašymo nušalinti nepriimti (duomenys apie sprendimą nepriimti pareikšto nusišalinimo per 5 (penkias) darbo dienas pateikiama Vyriausiajai tarnybinės etikos komisijai elektroniniu būdu – per Interesų deklaracijų informacinę sistemą (IDIS, [www.vtek.lt/idis/](http://www.vtek.lt/idis/)). Nusišalinimas gali būti nepriimtas esant šioms dviem sąlygoms:

15.1.8.2.1. aplinkybės, susijusios su nušalinimo prašančiu asmeniu įrodo, kad yra tenkinamas bent vienas Vyriausios tarnybinės etikos komisijos patvirtintas kriterijus, leidžiantis nepriimti nusišalinimo. Pareikšto nusišalinimo nepriėmimo kriterijai nustatyti Vyriausiosios tarnybinės etikos komisijos 2016 m. sausio 27 d. sprendimu Nr. KS-8 „Dėl kriterijų valstybinėje tarnyboje dirbančio asmens pareikštam nusišalinimui nepriimti patvirtinimo“;

15.1.8.2.2. aplinkybės, susijusios su nušalinimo prašančiu asmeniu įrodo, kad prašantis nušalinti asmuo galės nešališkai ir objektyviai (kaip to reikalauja Reglamento (ES) Nr. 966/2012 57 str.), atlikti savo pareigas, susijusias su vietos projektų atranka;

15.1.8.3. vietos projekto paraiškoje, prie jos pridedamuose ar pagal VPS vykdytojos ir (arba) Agentūros paklausimą pateiktuose dokumentuose būti pateikusiu teisingą informaciją. Preziumuojama, kad pareiškėjas teikia teisingą informaciją, kol vietos projekto paraiškos vertinimo, o skyrus paramą ir vietos projekto įgyvendinimo bei vietos projekto kontrolės laikotarpiu nustatoma priešingai. Jeigu bet kuriuo vietos projekto administravimo metu nustatoma, kad pareiškėjas pateikė melagingą informaciją arba dėl aplaidumo nepateikė būtinos informacijos, taikoma Reglamento (ES) Nr. 640/2014 35 str. 6 d. – parama vietos projektui įgyvendinti neskiriama, o tuo atveju, jeigu pažeidimas paaiškėjo po paramos vietos projektui įgyvendinti skyrimo, visa išmokėta parama vietos projektui įgyvendinti susigrąžinama ir vietos projekto vykdymo sutartis nutraukiama, taip pat neskiriama EŽŪFKP ir EJRŽF parama du metus nuo galutinio sprendimo dėl šio pažeidimo nustatymo priėmimo dienos.

**15.2. bendrosios tinkamumo sąlygos, susijusios su pareiškėjo partneriu:**

15.2.1. vietos projekto partneris turi atitikti šio Aprašo 15.1.2–15.1.4, 15.1.6–15.1.8 papunkčiuose nurodytas tinkamumo sąlygas, susijusias su pareiškėju;

15.2.2. pateikti jungtinės veiklos sutartį, kurioje, be kita ko, būtų patvirtinimas, kad partneris yra susipažinęs su teikiamu vietos projektu, savo teisėmis ir pareigomis įgyvendinant jį. Jeigu vietos projekte numatytos vietos projekto partnerio pareigos, susijusios su finansiniais įsipareigojimais, vietos projekto paraiškoje ir jungtinės veiklos sutartyje finansiniai įsipareigojimai turi būti aiškiai įvardyti. Prie jungtinės veiklos sutarties turi būti pridėti pasirašiusio asmens teisę prisiimti įsipareigojimus įrodantys dokumentai (jeigu įgaliojimai suteikiami norminiu teisės aktu, skelbiamu Teisės aktų registre, pakanka pateikti nuorodą į to teisės akto pavadinimą ir straipsnio arba punkto Nr.).

**15.3. bendrosios tinkamumo sąlygos, susijusios su vietos projektu:**

15.3.1. vietos projektas turi būti parengtas pagal nustatytą Vietos projekto paraiškos formą. Vietos projekto paraiškos forma yra sudėtinė Vietos projektų finansavimo sąlygų aprašo dalis. Pirminės vietos projekto paraiškos forma pateikiama šio Aprašo 1 priede. Galutinės vietos projekto paraiškos forma pateikiama šio Aprašo 2 priede.

15.3.2. vietos projekto tikslai turi atitikti VPS priemonės „Pagrindinės paslaugos ir kaimų atnaujinimas kaimo vietovėse“ tikslą ir prisidėti prie jo įgyvendinimo: gerinti gyvenimo kokybę Tauragės rajono kaimiškose vietovėse, kurti palankią aplinką socialinei ir ekonominei veiklai VVG teritorijoje;

15.3.3. vietos projektas turi būti įgyvendinamas:

15.3.3.1. jeigu vietos projekte numatyta veikla, susijusi su investicijomis į nekilnojamąjį turtą, nekilnojamojo turto registracijos vieta turi būti VVG teritorijoje;

15.3.3.2. VVG teritorijoje, jeigu vietos projekte numatyta neekonominė, socialinio pobūdžio veikla, o įgyvendinamas vietos projektas yra didesnis už mažą vietos projektą;

15.3.4. jei vietos projekte numatyti statybos (naujo statinio statyba, statinio rekonstravimas, statinio kapitalinis remontas) ar infrastruktūros įrengimo, atnaujinimo darbai, iki galutinės vietos projekto paraiškos administracinės atitikties vertinimo pabaigos turi būti pateiktas statinio techninis projektas arba projektiniai pasiūlymai su statybos, rekonstravimo ar kapitalinio remonto vertės skaičiavimais. Statinių techninis projektas (pateikiamos statinio techninio projekto, bendroji, sklypo sutvarkymo (sklypo plano), architektūros, technologijos, aplinkos apsaugos, statybos skaičiuojamosios kainos nustatymo dalys) ir statybą, rekonstravimą ar kapitalinį remontą leidžiantis dokumentas turi būti pateikti iki pirmojo mokėjimo prašymo pateikimo dienos. Statybos užbaigimo dokumentai, įrodantys, kad galima teisėtai naudotis statiniu (vykdyti vietos projekte numatytą veiklą), turi būti pateikti ne vėliau kaip su galutiniu mokėjimo prašymu. Paprastasis remontas nėra finansuojamas paramos lėšomis, išskyrus statybos darbus, nurodytus Statybos techninio reglamento STR 1.01.08:2002 „Statinio statybos rūšys“, patvirtinto Lietuvos Respublikos aplinkos ministro 2002 m. gruodžio 5 d. įsakymu Nr. 622 „Dėl statybos techninio reglamento STR 1.01.08:2002 „Statinio statybos rūšys“ patvirtinimo“ 12.1.–12.11 papunkčiuose. Jeigu vietos projekte atliekami statybos darbai, apdailos darbai yra leidžiami tik statybos darbų metu atsiradusiems statinio sienų, kitų konstrukcijų pažeidimams ištaisyti;

15.3.5. jei vietos projekte numatyta nesudėtingų statinių (Statybos techninis reglamentas STR 1.01.07:2010 „Nesudėtingi statiniai“, patvirtintas Lietuvos Respublikos aplinkos ministro 2010 m. rugsėjo 27 d. įsakymu Nr. D1-812 „Dėl Statybos techninio reglamento STR 1.01.07:2010 „Nesudėtingi statiniai“, patvirtinimo“) statyba, rekonstravimas ar kapitalinis remontas, iki galutinės vietos projekto paraiškos administracinės atitikties vertinimo pabaigos pareiškėjas turi pateikti nustatyta tvarka atsakingų institucijų suderintą supaprastintą statybos, rekonstravimo ar kapitalinio remonto projektą (kai jis privalomas pagal teisės aktų reikalavimus) arba kitus bendruosius projektinius dokumentus (sklypo planą su pažymėtais esamais ir projektuojamais statiniais, jų eksplikaciją ir aiškinamąjį raštą), kai supaprastintas statybos, rekonstravimo ar kapitalinio remonto projektas neprivalomas;

15.3.6. jeigu vietos projekte numatytos investicijos pagal šio Aprašo 15.3.4 ir (arba) 15.3.5 papunkčius, turi būti atlikta statinio techninio projekto statybos skaičiuojamosios kainos dalies ekspertizė, vadovaujantis Statybos techninio reglamento STR.1.06.03:2002 „Statinio projekto ekspertizė ir statinio ekspertizė“, patvirtinto Lietuvos Respublikos aplinkos ministro 2002 m. balandžio 30 d. įsakymu Nr. 214 „Dėl Statybos techninio reglamento STR.1.06.03:2002 „Statinio projekto ekspertizė ir statinio ekspertizė“ patvirtinimo“, nuostatomis. Ekspertizės išvada turi būti parengta įstaigos, turinčios teisę užsiimti šia veikla, ir turi būti pateikta iki pirmojo mokėjimo prašymo pateikimo dienos;

15.3.7. jeigu vietos projekte numatytos investicijos į nekilnojamąjį turtą ir jis:

15.3.7.1. nuosavybės teise priklauso viešajam juridiniam asmeniui (išskyrus valstybės institucijas, įstaigas ir savivaldybes), jos yra tinkamos finansuoti iš paramos VPS įgyvendinti lėšų, jeigu vietos projekto paraišką teikia ir vietos projektą įgyvendina asmuo, valdantis tą nekilnojamąjį turtą nuosavybės, nuomos ar kito teisėto naudojimosi pagrindais (netaikoma, kai numatytos investicijos į naujų pastatų ir statinių statybą); teisėtą nekilnojamojo turto valdymą, naudojimą ir disponavimą įrodančios daiktinės teisės, juridiniai faktai turi būti įregistruoti VĮ Registrų centre ne trumpesniam kaip 10 (dešimt) metų laikotarpiui nuo vietos projekto paraiškos pateikimo dienos. Jeigu vietos projekte numatytos investicijos į naujų pastatų ir (ar) statinių statybą, o žemė po naujai statomais pastatais ir (ar) statiniais nuosavybės teise priklauso viešajam juridiniam asmeniui (išskyrus valstybės institucijas, įstaigas ir savivaldybes), žemė turi priklausyti pareiškėjui nuosavybės teise;

15.3.7.2. nuosavybės teise priklauso valstybei arba savivaldybei, jos yra tinkamos finansuoti iš paramos VPS įgyvendinti lėšų, jeigu vietos projekto paraišką teikia ir vietos projektą įgyvendina asmuo, kuriam suteikta teisė valdyti, naudoti nekilnojamąjį turtą ir disponuoti juo pagal nuomos, panaudos, patikėjimo sutartis arba kitus teisėtą valdymą, naudojimą ir disponavimą nekilnojamuoju turtu įrodančius dokumentus, kuriuose, be kita ko, nurodytas leidimas atlikti vietos projekte numatytas investicijas. Teisėtą nekilnojamojo turto valdymą, naudojimą ir disponavimą įrodančios daiktinės teisės, juridiniai faktai turi būti įregistruoti VĮ Registrų centre ne trumpesniam kaip 7 (septynerių) metų laikotarpiui nuo vietos projekto paraiškos pateikimo dienos;

15.3.8. vietos projekto turinys turi būti nesusijęs su šiomis veiklos sritimis:

15.3.8.1. alkoholinių gėrimų gamyba;

15.3.8.2. tabako gaminių gamyba;

15.3.8.3. ginklų, šaudmenų ir jų dalių gamyba;

15.3.8.4. azartinių lošimų, lažybų, loterijų organizavimu;

15.3.8.5. finansiniu tarpininkavimu, pagalbine finansinio tarpininkavimo veikla;

15.3.8.6. draudimo, perdraudimo ir pensijų lėšų kaupimo veikla;

15.3.8.7. nekilnojamojo turto operacijomis, t. y. nekilnojamojo turto pirkimu ir pardavimu;

15.3.8.8. teisinės veiklos organizavimu;

15.3.8.9. medžiokle, gyvūnų gaudymu spąstais ir kitais įrankiais, medžioklės ir brakonieriavimo patirties sklaida ir su tuo susijusiomis paslaugomis;

15.3.8.10. farmacine veikla.

**15.4. bendrosios tinkamumo sąlygos, susijusios su horizontaliosiomis ES politikos sritimis:**

15.4.1. darniu vystymusi, įskaitant aplinkosaugą ir klimato kaitos mažinimo veiksmus (taikomos abi sąlygos):

15.4.1.1. jeigu vietos projekte numatyta ūkinė veikla, ji turi būti leistina aplinkos apsaugos požiūriu, t. y. Lietuvos Respublikos planuojamos ūkinės veiklos poveikio aplinkai vertinimo įstatymo 3 str. 2 d. nustatytais atvejais turi būti atliktas planuojamos ūkinės veiklos poveikio aplinkai vertinimas, kuris turi būti patvirtintas atsakingos institucijos – Aplinkos apsaugos agentūros. Įvertinus planuojamos ūkinės veiklos pobūdį ir poveikį aplinkai, kai tai privaloma, turi būti pripažinta, kad planuojama ūkinė veikla yra leistina pasirinktoje vietoje. Jeigu taikomas šis Aprašo papunktis, poveikio aplinkai vertinimas dėl vietos projekte numatytos ūkinės veiklos turi būti baigtas iki paskutinio mokėjimo prašymo pateikimo dienos;

15.4.1.2. vietos projekte turi būti pagrįsta, kad numatytos investicijos turi teigiamos įtakos darniam vystymuisi arba yra neutralios šiuo aspektu. Pavyzdžiui, teigiama įtaka darniam vystymuisi gali būti įrodoma pagrindžiant, kad vietos projekte numatytos investicijos, susijusios su atsinaujinančiųjų energijos išteklių energijos panaudojimo skatinimu; naujų mažą anglies dioksido kiekį išskiriančių technologijų diegimu, skatinant racionalų išteklių panaudojimą; vietos projektu siekiama mažinti teršalų, atliekų kiekį; vietos projekte numatomos prevencinės biologinės įvairovės nykimo mažinimo priemonės; vietos projektu prisidedama prie žaliųjų technologijų ir gamybos metodų derinimo bei vystymo; vietos projektu prisidedama prie vartojimo būdų kaitos ir vartotojų aplinkosauginio švietimo;

15.4.2. moterų ir vyrų lygiomis galimybėmis ir nediskriminavimo skatinimu dėl tautinės kilmės, religijos ar įsitikinimų, negalios, amžiaus (išskyrus jaunų žmonių iki 40 m. pozityviąją diskriminaciją, kuri yra leidžiama įgyvendinant VPS), šeimyninės padėties, lytinės orientacijos, t. y. vietos projekte pagrįsta, kad numatytos investicijos turi teigiamos įtakos moterų ir vyrų lygioms galimybėms, nediskriminavimo skatinimui arba yra neutralios šiuo aspektu;

15.4.3. konkurencijos teise. Parama vietos projektui įgyvendinti turi būti skiriama nepažeidžiant ES teisės normų, susijusių su nereikšmingos (de minimis) pagalbos teikimu vienam ūkio subjektui, t. y. 2013 m. gruodžio 18 d. Komisijos reglamento (ES) Nr. 1407/2013 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai (OL 2013 L 352, p. 1) (toliau – Reglamentas (ES) Nr. 1407/2013). Vadovaujantis EK 2003 m. gegužės 6 d. rekomendacijos Nr. 2003/361/EC „Dėl labai mažų, mažų ir vidutinių įmonių sampratos“ 1 priedo „Labai mažų, mažų ir vidutinių įmonių samprata“ 1 str. įmone laikomas bet koks asmuo, užsiimantis ekonomine veikla, nepriklausomai nuo jo teisinės formos; tai apima fizinius asmenis, užsiimančius individualia veikla, ir šeimų verslus amatų ar kitos ekonominės veiklos srityse, taip pat partnerystes ar asociacijas, užsiimančias ekonomine veikla. Susijusių įmonių apibrėžimas ir kitos nuostatos pateikiamos Lietuvos Respublikos smulkaus ir vidutinio verslo plėtros įstatyme. Pareiškėjas, užsiimantis arba ketinantis užsiimti ūkine veikla, turi užpildyti ir pateikti Įmonės susietumo deklaraciją (Pavyzdinę Įmonės susietumo deklaracijos formą rengia Agentūra). Atitiktį šiai tinkamumo sąlygai vertina Agentūra:

15.4.3.1. po to, kai pareiškėjas pateikia VPS vykdytojai Įmonės susietumo deklaraciją, VPS vykdytoja persiunčia Agentūrai jos kopiją (čia ir toliau Taisyklėse: informacija Agentūrai teikiama paštu arba el. pašto adresu [dokumentai@nma.lt](mailto:dokumentai@nma.lt),);

15.4.3.2. Agentūra, gavusi VPS vykdytojos persiųstą Įmonės susietumo deklaraciją, per 10 (dešimt) darbo dienų įvertina, ar pareiškėjas atitinka tinkamo pareiškėjo statusą (labai maža, maža ar vidutinė įmonė), nurodytą Vietos projektų finansavimo sąlygų apraše, ir turi teisę gauti paramą vietos projektui įgyvendinti pagal Reglamentą (ES) Nr. 1407/2013. Vertinimo metu Agentūra vadovaujasi Smulkiojo ir vidutinio verslo subjekto vidutinio metų sąrašinio darbuotojų skaičiaus nustatymo tvarkos aprašu, patvirtintu Lietuvos Respublikos ūkio ministro 2008 m. kovo 31 d. įsakymu Nr. 4-126 „Dėl Smulkiojo ir vidutinio verslo subjekto vidutinio metų sąrašinio darbuotojų skaičiaus nustatymo tvarkos aprašo patvirtinimo“ (nustatydama įmonės dydį), Suteiktos valstybės pagalbos ir nereikšmingos (de minimis) pagalbos registro nuostatais, patvirtintais Lietuvos Respublikos Vyriausybės 2005 m. sausio 19 d. nutarimu Nr. 35 „Dėl suteiktos valstybės pagalbos ir nereikšmingos (de minimis) pagalbos registro nuostatų patvirtinimo“, ir Suteiktos valstybės pagalbos ir nereikšmingos (de minimis) pagalbos duomenų tvarkymo taisyklėmis, patvirtintomis Lietuvos Respublikos konkurencijos tarybos 2015 m. lapkričio 13 d. nutarimu Nr. 1S-120/2015 „Dėl Suteiktos valstybės pagalbos ir nereikšmingos (de minimis) pagalbos duomenų tvarkymo taisyklių patvirtinimo“, patikrina informaciją apie visą per tris paskutinius finansinius metus pareiškėjo ir su juo susijusių ūkio subjektų (o pareiškėjo reorganizacijos atveju – taip pat ir iki reorganizacijos buvusių ūkio subjektų) gautą de minimis pagalbą ir nustato, ar bendra de minimis pagalbos suma neviršija leidžiamo de minimis pagalbos dydžio. Jeigu pareiškėjui, įskaitant visus su juo susijusius juridinius ir fizinius asmenis, suteikus paramą vietos projektui įgyvendinti būtų viršijama bendra leistina de minimis pagalbos suma, negali būti skirta net ta paramos vietos projektui įgyvendinti dalis, kuri šios sumos neviršija;

15.4.3.3. Agentūra parengia išvadą dėl pareiškėjo dydžio (nustato, ar tai labai maža, maža ar vidutinė įmonė) ir jo teisės gauti paramą vietos projektui įgyvendinti pagal Reglamentą (ES) Nr. 1407/2013, ir pateikia ją VPS vykdytojai.

**15.5. bendrosios tinkamumo sąlygos, susijusios su nuosavo indėlio tinkamumu:**

15.5.1. Vietos projekto tinkamos finansuoti išlaidos apmokamos taikant ne didesnę negu VPS ir šiame Apraše nurodytą paramos lyginamąją dalį (intensyvumą). Pareiškėjas turi įrodyti, kad turi finansinių ir (arba) organizacinių galimybių užtikrinti tinkamą nuosavą indėlį prie vietos projekto įgyvendinimo.

15.5.2. Tinkamu nuosavu indėliu yra laikoma:

15.5.2.1. pareiškėjo nuosavos piniginės lėšos;

15.5.2.2. tinkamo vietos projekto partnerio nuosavos piniginės lėšos;

15.5.2.3. pareiškėjo skolintos lėšos;

15.5.2.4. pareiškėjo įnašas natūra – savanoriškais darbais;

15.5.2.5. tinkamo vietos projekto partnerio įnašas natūra – nekilnojamuoju turtu.

15.5.3. prie vietos projekto galima prisidėti vienos rūšies tinkamu nuosavu indėliu (pvz., piniginėmis lėšomis) arba keliomis tinkamo nuosavo indėlio rūšimis (pvz., piniginėmis lėšomis ir įnašu natūra – savanoriškais darbais);

15.5.4. jeigu pareiškėjas prie vietos projekto įgyvendinimo prisideda nuosavomis lėšomis, prie vietos projekto paraiškos turi būti pateikti dokumentai, įrodantys, kad pareiškėjas turi pakankamai nuosavų lėšų prisidėti prie vietos projekto įgyvendinimo. Įrodymo dokumentai turi būti išduoti arba sukurti (pvz., naudojant el. bankininkystės sistemą) patikimo subjekto – finansų institucijų (bankų, kredito unijų) ir (arba) viešojo juridinio asmens, kurio veikla finansuojama iš Lietuvos Respublikos valstybės ir (arba) savivaldybių biudžetų (pvz., savivaldybės tarybos sprendimas skirti lėšas vietos projektui įgyvendinti). Dokumentai turi būti pateikti ne vėliau kaip iki galutinės vietos projekto paraiškos administracinės atitikties vertinimo pabaigos;

15.5.5. jeigu prie vietos projekto piniginėmis lėšomis prisideda tinkamas pareiškėjo partneris, prie vietos projekto paraiškos turi būti pateikti dokumentai, kuriais įrodoma, kad tinkamas vietos projekto partneris turi pakankamai nuosavų lėšų prisidėti prie vietos projekto įgyvendinimo. Įrodymo dokumentai turi būti išduoti arba sukurti patikimo subjekto – finansinių institucijų (bankų, kredito unijų) ir (arba) viešojo juridinio asmens – pareiškėjo partnerio, kurio veikla finansuojama iš Lietuvos Respublikos valstybės ir (arba) savivaldybių biudžetų (šis įsipareigojimas turi būti aiškiai įvardytas jungtinės veiklos sutartyje). Dokumentai turi būti pateikti ne vėliau kaip iki administracinės atitikties vertinimo pabaigos;

15.5.6. jeigu pareiškėjas prie vietos projekto įgyvendinimo prisideda skolintomis lėšomis, prie vietos projekto paraiškos pateikiami dokumentai, kuriais įrodoma, kad pareiškėjas (nurodomos alternatyvos):

15.5.6.1. turi galimybę gauti paskolą. Prie vietos projekto paraiškos turi būti pateikiamas finansinės institucijos (banko, kredito unijos) sprendimas, kuriuo patvirtinama paskolos suteikimo galimybė vietos projekte numatytoms investicijoms. Galimybę gauti paskolą patvirtinantys dokumentai turi būti pateikti ne vėliau kaip iki galutinės vietos projekto paraiškos administracinės atitikties vertinimo pabaigos. Paskolos sutartis turi būti pasirašyta iki vietos projekto vykdymo sutarties pasirašymo. Jeigu finansinė institucija po paramos skyrimo vietos projektui įgyvendinti atsisako suteikti nuosavam indėliui būtiną paskolą ir pasirašyti sutartį, pareiškėjas turi teisę taisyti galutinę vietos projekto paraišką (pakeitimas turi būti daromas raštu) – pakeisti nuosavo indėlio rūšį kita rūšimi ir pateikti dokumentus, kuriais įrodoma, kad jis atitinka reikalavimus, keliamus kitai nuosavo indėlio rūšiai (pvz., jeigu paskola keičiama į nuosavas pareiškėjo pinigines lėšas, turi būti pateikiamas finansinių institucijų išduotas arba sukurtas dokumentas, kad pareiškėjas turi pakankamai nuosavų lėšų);

15.5.6.2. paskolą gavo. Prie galutinės vietos projekto paraiškos turi būti pateikiama su patikimu subjektu – finansine institucija (banku, kredito unija) pasirašyta paskolos sutartis.

15.5.7. jeigu pareiškėjas nurodo, kad įgyvendindamas vietos projektą prie jo prisidės įnašu natūra – savanoriškais darbais, turi būti įvykdytos šios sąlygos:

15.5.7.1. pareiškėjas turi būti viešasis juridinis asmuo;

15.5.7.2. vietos projekte numatyti savanoriški darbai, kuriuos prašoma pripažinti tinkamu nuosavu indėliu, turi būti aiškiai įvardyti, jie turi būti tiesiogiai susiję su vietos projekto tikslais, būtini jiems pasiekti;

15.5.7.3. savanoriški darbai, susiję su intelektine veikla, jos rezultatais (intelektinės veiklos rezultatų samprata pateikta Lietuvos Respublikos civilinio kodekso 1.111 straipsnyje) ir vietos projekto administravimu, nėra tinkami;

15.5.7.4. pirminėje vietos projekto paraiškoje įnašas natūra – savanoriškais darbais turi būti išreiškiamas pinigine verte ir įrašytas prie prašomų finansuoti išlaidų sąrašo. Pareiškėjas turi pagrįsti planuojamą savanoriškų darbų vertę, t. y. pateikti planuojamų savanoriškų darbų sąmatą, kurioje turi būti nurodoma ši informacija:

15.5.7.4.1. savanoriško darbo pavadinimas (aiškiai įvardijama, kokie darbai bus atliekami);

15.5.7.4.2. vieno savanorio viena savanoriško darbo valandinė vertė (Eur) (turi neviršyti Lietuvos statistikos departamento skelbiamo Lietuvos valandinio bruto darbo užmokesčio; naudojami naujausi vietos projektų finansavimo sąlygų aprašo rengimo ir tvirtinimo metu galiojantys Lietuvos statistikos departamento duomenys);

15.5.7.4.3. mato vienetas, apibrėžiantis savanoriškų darbų apimtis (pvz., m², ha, a);

15.5.7.4.4. savanoriškų darbų ir mato vieneto sąsaja (pvz., projekto įgyvendinimo vietoje savanoriai atliks valymo darbus po kapitalinio remonto, kuris buvo finansuojamas iš EŽŪFKP, kapitalinio remonto plotas – 100 m²);

15.5.7.4.5. orientacinė rinkos kaina už vieną mato vienetą arba lygiavertės apimties darbą (tinkami kainos pagrindimo būdai nurodyti šio Aprašo 9.1.5. papunktyje);

15.5.7.5. jeigu pagrįsta savanoriškų darbų vertė (Eur) nesudaro privalomos nuosavo indėlio dalies, vietos projekto vykdytojas prie vietos projekto paraiškos turi pateikti įrodymus, kad turi galimybes prisidėti prie vietos projekto įgyvendinimo kitomis (papildomomis) tinkamomis nuosavo indėlio rūšimis. Dokumentai turi būti pateikti iki pirminės vietos projekto paraiškos vertinimo pabaigos;

15.5.8. jeigu tinkamas vietos projekto partneris prie vietos projekto įgyvendinimo prisideda įnašu natūra – nekilnojamuoju turtu, turi būti įvykdytos šios sąlygos (šio Aprašo 15.5.8.1 ir 15.5.8.2 papunkčiuose nurodomi alternatyvūs prisidėjimo įnašu natūra – nekilnojamuoju turtu būdai;

15.5.8.1. turi pasikeisti nekilnojamojo turto savininkas. Nuosavybės teisės perleidimas į nekilnojamąjį turtą yra tinkamas, kai:

15.5.8.1.1. vietos projekto paraiška teikiama su tinkamu vietos projekto partneriu, kuris jungtinės veiklos sutartyje patvirtina, kad skyrus paramą vietos projektui įgyvendinti iki vietos projekto vykdymo sutarties pasirašymo perleis nuosavybės teisę į nekilnojamąjį turtą, į kurį numatytos investicijos pagal vietos projektą, pareiškėjui. Vietos projekto partneris, perleidžiantis nuosavybės teisę į nekilnojamąjį turtą, ir pareiškėjas, priimantis nuosavybės teisę į nekilnojamąjį turtą, negali būti susiję asmenys šiais aspektais: institucinio pavaldumo (taikoma viešiesiems juridiniams asmenims, kurių veikla finansuojama iš Lietuvos Respublikos valstybės ir (arba) savivaldybių biudžetų, ir šių asmenų valdomoms įmonėms), giminystės (taikoma fiziniams asmenims-artimiesiems giminaičiams, kaip tai apibrėžta Lietuvos Respublikos civilinio kodekso 3.135 straipsnyje) ir įmonių susietumo (taikoma labai mažoms, mažoms ir vidutinėms įmonėms, kaip numatyta Lietuvos Respublikos smulkiojo ir vidutinio verslo plėtros įstatymo 2 str. 12 d.). Asmenų susietumas vertinamas pagal jungtinės veiklos sutartyje, Įmonių susietumo deklaracijoje ir viešuosiuose registruose esančius bei Agentūrai prieinamus duomenis. Unikalus nekilnojamasis turtas, kuris visas ar jo dalis jau buvo pripažintas tinkamu nuosavu indėliu įgyvendinant vietos projektą, finansuotą 2007–2013 metų ir 2014–2020 metų finansavimo laikotarpiais iš EŽŪFKP arba EJRŽF, yra laikomas netinkamu įnašu natūra;

15.5.8.1.2. nekilnojamojo turto nuosavybės teisės perleidimo faktas įregistruojamas VĮ Registrų centro Nekilnojamojo turto registre ne vėliau kaip iki vietos projekto vykdymo sutarties pasirašymo. Jeigu vietos projekto partneris po vietos projekto patvirtinimo atsisako perleisti nuosavybės teisę pareiškėjui, vietos projekto vykdymo sutartis negali būti sudaroma, kadangi nebelieka esminio vietos projekto elemento – tinkamo objekto, į kurį pagal vietos projektą numatyta investuoti;

15.5.8.2. įgyvendinus vietos projektą pasikeičia nekilnojamojo turto paskirtis. Nekilnojamojo turto paskirties pasikeitimas yra tinkamas, kai:

15.5.8.2.1. nekilnojamasis turtas, į kurį vietos projekte numatytos investicijos, yra negyvenamasis pastatas ir nuosavybės teise priklauso valstybei ir (arba) savivaldybėms;

15.5.8.2.2. vietos projektą teikiantis pareiškėjas – viešasis juridinis asmuo;

15.5.8.2.3. įgyvendinus vietos projektą pasikeičia negyvenamojo pastato paskirtis negyvenamųjų pastatų klasifikacijos pogrupių lygmeniu. Negyvenamųjų pastatų skirstymas pagal paskirtį nustatytas Statybos techniniame reglamente STR.1.01.09:2003 „Statinių klasifikavimas pagal jų naudojimo paskirtį“, patvirtintame Lietuvos Respublikos aplinkos ministro 2003 m. birželio 11 d. įsakymu Nr. 289 „Statinių klasifikavimas pagal jų naudojimo paskirtį“ patvirtinimo“. Prie galutinės vietos projekto paraiškos turi būti pateikiamas VĮ Registrų centro Nekilnojamojo turto registro išrašas, kuriame nurodyta pradinė nekilnojamojo turto paskirtis. Nekilnojamojo turto paskirties pakeitimą įrodantis faktas turi būti įregistruotas VĮ Registrų centro Nekilnojamojo turto registre ir šio registro išrašas turi būti pateiktas ne vėliau kaip su galutiniu mokėjimo prašymu;

15.5.8.3. pirminėje vietos projekto paraiškoje įnašas natūra – nekilnojamuoju turtu turi būti išreiškiamas pinigine verte ir įrašytas prie prašomų finansuoti išlaidų sąrašo. Nekilnojamojo turto vertė turi būti nustatyta pagal VĮ Registrų centro Nekilnojamojo turto registro duomenis arba nepriklausomo eksperto, turinčio teisę atlikti ir atlikusio nekilnojamojo turto vertinimą, išvadą (nekilnojamojo turto vertės nustatymo duomenys, atlikti nepriklausomo eksperto, turi būti ne senesni kaip vienerių metų, skaičiuojant nuo pirminės vietos projekto paraiškos pateikimo dienos);

15.5.8.4. jeigu nekilnojamojo turto vertė rinkoje:

15.5.8.4.1. viršija privalomą nuosavo indėlio dalį, kaip tinkamas nuosavas indėlis įskaitoma tik ta nekilnojamojo turto vertės dalis, kuri yra lygi privalomai indėlio dydžio daliai, tačiau unikalus nekilnojamasis turtas tinkamu nuosavu indėliu gali būti pripažįstamas tik viename vietos projekte per visą VPS įgyvendinimo laikotarpį;

15.5.8.4.2. nesudaro privalomos nuosavo indėlio dalies, vietos projekto vykdytojas prie vietos projekto paraiškos turi pateikti įrodymus, kad turi galimybes prisidėti prie vietos projekto įgyvendinimo kitomis (papildomomis) tinkamomis nuosavo indėlio rūšimis. Dokumentai turi būti pateikti iki pirminės vietos projekto paraiškos vertinimo pabaigos.

**15.6. bendrieji pareiškėjų, vietos projektų vykdytojų ir jų partnerių (jeigu tokie yra) įsipareigojimai, kurie taikomi vietos projekto įgyvendinimo metu ir vietos projekto įgyvendinimo kontrolės laikotarpiu:**

15.6.1. nenutraukti veiklos ir neperkelti jos už VVG teritorijos ribų (taikoma, jeigu vietos projektas susijęs su investicijomis į infrastruktūrą);

15.6.2. nepakeisti nekilnojamojo turto arba jo dalies, į kurį investuojama, nuosavybės teisių (taikoma, jeigu vietos projektas susijęs su investicijomis į infrastruktūrą arba tas nekilnojamasis turtas buvo pripažintas tinkamu nuosavu indėliu);

15.6.3. nepakeisti veiklos pobūdžio, tikslų ar įgyvendinimo sąlygų, kai tokie veiksmai pakenkia pradiniams vietos projekto tikslams (taikoma, jeigu vietos projektas susijęs su investicijomis į infrastruktūrą). Jeigu vietos projekto vykdytojas planuoja daryti bet kokius šiame Aprašo papunktyje minimų vietos projektų pakeitimus, iki vietos projekto pakeitimų pradžios turi apie tai informuoti VPS vykdytoją ir Agentūrą. Galutinį sprendimą dėl planuojamų vietos projekto pakeitimų neigiamos įtakos pradiniams vietos projekto tikslams buvimo arba nebuvimo priima Agentūra;

15.6.4. viešinti gautą paramą Vietos projektų administravimo taisyklių 211–216 punktų nustatyta tvarka;

15.6.5. apdrausti turtą, kuriam įsigyti ar sukurti panaudota parama (vietos projekto įgyvendinimo laikotarpiu didžiausiu turto atkuriamosios vertės draudimu nuo visų galimų rizikos atvejų, o įgyvendinus vietos projektą – likutine verte, atsižvelgiant į atitinkamos rūšies turto naudojimo laiką ir taikomas turto nusidėvėjimo normas, esant draudimo paslaugų prieinamumui). Įvykus draudžiamajam įvykiui vietos projekto vykdytojas įsipareigoja kuo greičiau, bet ne vėliau kaip per 5 (penkias) darbo dienas, apie tai raštu pranešti VPS vykdytojai, o ši nedelsdama, bet ne vėliau kaip per 5 (penkias) darbo dienas, apie tai informuoti Agentūrą. Reikalavimas apdrausti turtą gali būti netaikomas, jei vietos projekto vykdytojas įrodo, kad apdrausti paramos lėšomis įgytą ar sukurtą turtą nebuvo galimybių ir kartu su mokėjimo prašymu pateikia bent tris šį faktą patvirtinančius skirtingų draudimo įmonių atsisakymo suteikti draudimo paslaugas raštus;

15.6.6. su vietos projektu susijusių finansinių operacijų įrašus atskirti nuo kitų vietos projekto vykdytojo vykdomų finansinių operacijų;

15.6.7. siekiant palankaus sprendimo, nedaryti įtakos vietos projektą vertinantiems VPS vykdytojos darbuotojams, sprendimą dėl vietos projekto finansavimo priimančiam VPS vykdytojos valdymo organui arba atskiriems jo nariams, Agentūrai, Ministerijai;

15.6.8. sudaryti sąlygas asmenims, turintiems teisę audituoti ir (arba) kontroliuoti vietos projekto įgyvendinimą (VPS vykdytojai, Agentūrai, Ministerijai, Lietuvos Respublikos valstybės kontrolei, Finansinių nusikaltimų tyrimo tarnybai prie Vidaus reikalų ministerijos, Viešųjų pirkimų tarnybai, Lietuvos Respublikos konkurencijos tarybai, EK, Europos Audito Rūmams), tikrinti, kaip yra laikomasi tinkamumo sąlygų, atrankos kriterijų ir įsipareigojimų vietos projekto įgyvendinimo metu ir kontrolės laikotarpiu;

15.6.9. teikti VPS vykdytojai ir (arba) Agentūrai visą informaciją ir duomenis, susijusius su vietos projekto įgyvendinimu, reikalingus vietos projekto įgyvendinimo valdymui, stebėsenai ir vertinimui atlikti.

**16. Specialiosios vietos projektų tinkamumo finansuoti sąlygos ir vietos projektų vykdytojų įsipareigojimai nurodyti VPS ir yra šie:**

16.1. pareiškėjas turi administracinių gebėjimų įgyvendinti vietos projektą     (vertinama  
pagal projekto paraiškos informaciją ir kartu pateikiamus dokumentus);

16.2. paraiškos pateikimo metu pareiškėjas aiškiai pagrindžia, kad organizacija turi žmogiškųjų išteklių projekte numatytoms veikloms vykdyti t.y. asmenų, kurie yra kompetentingi projekto veiklų vykdyme po projekto įgyvendinimo ir (arba) planuoja samdyti specialistus, (vertinama pagal projekto paraiškos informaciją ir kartu pateikiamus dokumentus (gyvenimo aprašymus, sutartis ir (arba) susitarimus su atitinkamais specialistais).

16.3. pareiškėjo steigimo dokumentuose numatyti veiklos tikslai susiję su projekte numatyta vykdyti veikla (-omis) (vertinama pagal pareiškėjo steigimo dokumentų duomenis – išlyga taikoma pareiškėjui Tauragės rajono savivaldybės administracijai ir jos biudžetinėms įstaigoms, kurių veiklos tikslai apima visą Tauragės rajoną plačiąja prasme);

**17. Papildomos vietos projektų tinkamumo finansuoti sąlygos ir vietos projektų vykdytojų įsipareigojimai:**

17.1. pateikti detalų atliktų darbų aktą (su kiekvienu mokėjimo prašymu, kuriame deklaruojamos statybos darbų išlaidos), kuriame atsispindėtų faktiškai atlikti darbai. Aktuose turi būti nurodomi panaudotų medžiagų kiekiai ir kiekvienas atliekamas darbas įvardijamas atskirai. Atlikti darbai negali būti išreiškiami procentine išraiška;

17.2. užbaigus statybos darbus pateikti statybos užbaigimo dokumentus, kai jie privalomi pagal teisės aktų nuostatas (ne vėliau kaip su paskutiniuoju mokėjimo prašymu);

17.3. ne vėliau kaip per 10 darbo dienų pranešti VPS vykdytojai apie bet kurių duomenų, nurodytų paramos paraiškoje, taip pat apie savo rekvizitų pasikeitimus.

**IV SKYRIUS**

**INFORMACIJOS TEIKIMAS**

18. Informacijos teikimo tvarką nustato Vietos projektų administravimo taisyklių XV skyrius „Informacijos teikimas“ ir šis Aprašas.

19. Informaciją ir konsultacijas apie Pirminės vietos projekto paraiškos ir Galutinės vietos projekto paraiškos rengimą, išskyrus vietos projekto idėją, teikia VPS vykdytojos darbuotojai kvietimo teikti pirmines vietos projektų paraiškas galiojimo metu VPS vykdytojos buveinėje adresu: V. Kudirkos g. 9, LT-72217, Tauragė ir telefonu 8 682 25 586 darbo dienomis nuo 8.00 valandos iki 16.30 valandos.

**V SKYRIUS**

**BAIGIAMOSIOS NUOSTATOS**

20. Kitos su vietos projektų atranka ir įgyvendinimu susijusios nuostatos pateikiamos Vietos projektų administravimo taisyklėse.

**Suderinta**

su Nacionaline mokėjimo agentūra

prie Žemės ūkio ministerijos

2017-05-18 raštu Nr. 2174

**\_\_\_\_\_\_\_\_\_\_\_\_\_\_\_\_\_**

|  |
| --- |
| Vietos projektų finansavimo sąlygų aprašo  1 priedas |

**PIRMINĖ VIETOS PROJEKTO PARAIŠKA**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **VPS vykdytojos žymos apie Pirminės vietos projekto paraiškos gavimą ir registravimą**  *Šią pirminės vietos projekto paraiškos dalį pildo VPS vykdytoja.* | | | | | | | | | | |
| Pirminės vietos projekto paraiškos pateikimo data |  |  |  |  | **-** |  |  | **-** |  |  |
| Pirminės vietos projekto paraiškos pateikimo būdas | |  | | --- | |  | | **-** asmeniškai VPS vykdytojai | | | | | | | | |
| Pirminę vietos projekto paraišką pateikia tinkamas asmuo | |  | | --- | |  | | **-** pateikta juridinio asmens vadovo arba tinkamai įgalioto asmens (pateiktas atstovavimo teisės įrodymo dokumentas) | | | | | | | | |
| Pirminės vietos projekto paraiškos registracijos data |  |  |  |  | **-** |  |  | **-** |  |  |
| Vietos projekto paraiškos registracijos numeris |  | | | | | | | | | |
| Pirminę vietos projekto paraišką užregistravęs VPS vykdytojos darbuotojas |  | | | | | | | | | |

|  |  |  |  |
| --- | --- | --- | --- |
| **1.** | **BENDRA INFORMACIJA APIE PAREIŠKĖJĄ** | | |
| 1.1. | Pareiškėjo pavadinimas |  | |
| 1.2. | Pareiškėjo registracijos kodas |  | |
| 1.3. | Pareiškėjo kontaktinė informacija  *Įrašykite tikslią kontaktinę informaciją, kuria bus siunčiama visa informacija, susijusi su vietos projekto paraiškos vertinimu ir tvirtinimu.* | savivaldybės pavadinimas |  |
| seniūnijos pavadinimas |  |
| gyvenamosios vietovės pavadinimas |  |
| gatvės pavadinimas |  |
| namo Nr. |  |
| buto Nr. |  |
| pašto indeksas |  |
| el. pašto adresas  *Prašome nurodyti vieną el. pašto adresą, kuris yra* ***tinkamas*** *susirašinėti dėl vietos projekto paraiškos vertinimo ir tvirtinimo.* |  |
| kontaktiniai telefono Nr. |  |
| Pareiškėjo vadovas  *Nurodomos pareigos, vardas ir pavardė, telefono Nr., el. pašto adresas.* |  |
| Pagrindinis pareiškėjo paskirtas asmuo, atsakingas už vietos projekto paraišką  *Prašome nurodyti asmenį, kuris bus atsakingas už bendravimą su VPS vykdytoja ir Agentūra dėl vietos projekto paraiškos vertinimo.* *Nurodomos pareigos, vardas ir pavardė, telefono Nr., el. pašto adresas.* |  |
| Pavaduojantis pareiškėjo paskirtas asmuo, atsakingas už vietos projekto paraišką  *Prašome nurodyti pavaduojantį asmenį, kuris bus atsakingas už bendravimą su VPS vykdytoja ir Agentūra dėl vietos projekto paraiškos.* *Nurodomos pareigos, vardas ir pavardė, telefono Nr., el. pašto adresas.* |  |

|  |  |  |  |  |  |
| --- | --- | --- | --- | --- | --- |
| **2.** | **BENDRA INFORMACIJA APIE VIETOS PROJEKTĄ** | | | | |
| 2.1. | Vietos projekto pavadinimas |  | | | |
| 2.2. | Teikiamo vietos projekto rūšis ir porūšis | |  | | --- | |  | | **kaimo vietovių vietos projektas:** | | |
| **□** | *paprastas* | | |
| 2.3. | Informacija apie vietos projekto partnerius | **□** | **vietos projektas teikiamas be partnerių** | | |
| **□** | **vietos projektas teikiamas su partneriais:** | | |
| *Pateikite informaciją apie vietos projekto partnerius:*  *- pateikiama ši informacija (jeigu partneriai yra keli, nurodoma apie kiekvieną partnerį atskirai): pavadinimas, juridinio asmens kodas, buveinės registracijos adresas, partnerį atstovaujančio asmens pareigos, vardas ir pavardė, telefono Nr., el. pašto adresas;* | | | |
| 2.4. | Planuojamų patirti tinkamų finansuoti išlaidų suma (nepritaikius paramos lyginamosios dalies) | Eur | | EŽŪFKP, Lietuvos Respublikos valstybės biudžeto lėšos ir nuosavas indėlis | |
| 2.5. | Paramos lyginamoji dalis | 80 proc. | | - | |
| 2.6. | Prašomos paramos vietos projektui įgyvendinti suma | Eur | | EŽŪFKP ir Lietuvos Respublikos valstybės biudžeto lėšos | |
| 2.7. | Nuosavo indėlio rūšis ir suma | **Indėlio rūšis** | | | **Suma, Eur** |
| **□** | pareiškėjo nuosavos piniginės lėšos | |  |
| **□** | tinkamo vietos projekto partnerio nuosavos piniginės lėšos | |  |
| **□** | pareiškėjo skolintos lėšos | |  |
| **□** | pareiškėjo įnašas natūra – savanoriškais darbais | |  |
| **□** | tinkamo vietos projekto partnerio įnašas natūra – nekilnojamuoju turtu | |  |
| 2.8. | Vietos projekto įgyvendinimo vieta  *Turi būti nurodomas savivaldybės pavadinimas, seniūnijos pavadinimas ir tikslus adresas* |  | | | |
| 2.9. | Planuojamas vietos projekto įgyvendinimo laikotarpis mėn. |  | | | |
| 2.10. | Vietos projektas parengtas pagal  Vietos projektų finansavimo sąlygų aprašą (toliau – Aprašas) | □ vieną Aprašą:  - pagal VPS priemonę „Pagrindinės paslaugos ir kaimų atnaujinimas kaimo vietovėse“, patvirtintą VPS vykdytojos Tauragės rajono vietos veiklos grupės valdymo organo sprendimu / visuotinio narių susirinkimo <...> sprendimu Nr. <...>. | | | |

|  |  |
| --- | --- |
| **3.** | **VIETOS PROJEKTO IDĖJOS APRAŠYMAS** |
| 3.1. | **Vietos projekto tikslas:** |
|  |
| 3.2. | **Vietos projekto tikslo atitiktis VPS priemonės, pagal kurią yra teikiamas, tikslams:** |
|  |
| 3.3. | **Vietos projekto uždaviniai:** |
|  |
| 3.4. | **Vietos projekto įgyvendinimo veiksmų planas:** |
|  |
| 3.5. | **Funkcijų pasidalijimas įgyvendinant vietos projektą** |
| *Pildoma, jeigu vietos projektas teikiamas su partneriu (-iais).* |

|  |  |  |
| --- | --- | --- |
| **4.** | **VIETOS PROJEKTO ATITIKTIS VIETOS PROJEKTŲ ATRANKOS KRITERIJAMS** | |
| **I** | **II** | **III** |
| **Eil. Nr.** | **Vietos projektų atrankos kriterijus** | **Vietos projekto atitikties vietos projektų atrankos kriterijui pagrindimas**  *Pildo pareiškėjas. Jeigu atitiktį vietos projektų atrankos kriterijui įrodo prie pirminės vietos projekto paraiškos pateikti dokumentai, šioje lentelėje pateikiama nuoroda į pirminės vietos projekto paraiškos priedus. Jeigu atitiktis vietos projektų atrankos kriterijui įrodoma aprašymo būdu, aprašymas ir argumentacija pateikiama šioje lentelėje.* |
| **4.1.** | **Projekto tikslinės grupės, potencialių naudos gavėjų, įtraukimas į projekto rengimą ir įgyvendinimą** |  |
| 4.1.1 | Įtraukimas į projekto rengimą ir įgyvendinimą |  |
| 4.1.2 | Įtraukimas į projekto rengimą |  |
| 4.1.3 | Įtraukimas į projekto įgyvendinimą |  |
| **4.2.** | **Projekto veiklos orientuotos į socialinę kultūrinę veiklą** |  |
| **4.3** | **Prie projekto prisidedama nuosavomis lėšomis** |  |
| 4.3.1 | 20 proc. ir daugiau |  |
| 4.3.2 | Nuo 11 iki 19 proc. |  |
| 4.3.3 | Iki 10 proc. |  |
| **4.4.** | **Projektas įgyvendinamas partnerystėje su kitais subjektais, dalyvaujančiais projekto veiklose ir besinaudojančiais projekto rezultatais:** |  |
| 4.4.1. | Projektas įgyvendinamas su ne mažiau kaip 3 partneriais |  |
| 4.4.2. | Projektas įgyvendinamas su ne mažiau kaip 2 partneriais |  |
| 4.4.3 | Projektas įgyvendinamas su 1 partneriu |  |
| 4.5. | **Projektas įgyvendinamas gyvenamojoje vietovėje, kurioje gyvena:** |  |
| 4.5.1. | 300 ir daugiau gyventojų |  |
| 4.5.2. | Nuo 150 iki 299 gyventojų |  |
| 4.5.3. | Nuo 30 iki 149 gyventojų |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **5.** | **VIETOS PROJEKTO FINANSINIS PLANAS**  **(planuojamų vietos projekto išlaidų tinkamumo pagrindimas)** | | | | | | | |
| **I** | **II** | **III** | **IV** | | | **V** | | **VI** |
| **Eil.**  **Nr.** | **Tinkamų finansuoti išlaidų pavadinimai** *Vadovaujamasi Aprašu, pateikiama nuoroda į Aprašo papunktį.* | **Planuojamų išlaidų kainos pagrindimas**  *Grįsdami poreikį vadovaukitės Vietos projektų administravimo taisyklių 24.6 papunkčiu, išskyrus savanorišką darbą. Savanoriško darbo atveju, planuojamų išlaidų dydį grįskite vadovaudamiesi minėtų taisyklių 32.5 papunkčiu.* | **Planuojamų išlaidų suma, Eur (įskaitant nuosavą indėlį)** | | | **Prašoma finansuoti suma (Eur)** | | **Planuojamų išlaidų susiejimas su ES kaimo plėtros politikos sritimis** *Vadovaujamasi Apraše nurodytu susiejimu; nurodomas kodas.* |
| **Išlaidų suma, Eur** | **Paramos lyginamoji dalis, proc.** | | **Be PVM** | **PVM**  *Jeigu pareiškėjui PVM yra netinkama finansuoti išlaida, šiame stulpelyje rašomas 0.* |
| **5.1.** | **Planuojamos išlaidos grindžiamos pagal Aprašą, skirtą VPS priemonei „Pagrindinės paslaugos ir kaimų atnaujinimas kaimo vietovėse“, patvirtintą VPS vykdytojos valdymo organo / visuotinio narių susirinkimo <...> sprendimu Nr. <...>** | | | | | | | |
| **5.1.1.** | **Naujų prekių įsigijimo:** | | | | | | | |
| 5.1.1.1. |  |  |  | |  |  |  |  |
| <...> |  |  |  | |  |  |  |  |
|  |  |  |  | |  |  |  |  |
| **5.1.2.** | **Darbų ir paslaugų įsigijimo:**  *Jeigu darbai bus atliekami ūkio būdu ir pareiškėjas prašys juos pripažinti tinkamu nuosavu indėliu – įnašu natūra savanoriškais darbais, ties tokių tinkamų finansuoti išlaidų pavadinimais (šios lentelės II stulpelis) turi būti pažymėta, kad tai bus nuosavas indėlis – įnašas natūra savanoriškais darbais, pagrindžiamas jų poreikis ir indėlio dydis (Eur).* | | | | | | | |
| 5.1.2.1. |  |  |  | |  |  |  |  |
| <...> |  |  |  | |  |  |  |  |
|  |  |  |  | |  |  |  |  |
| **5.1.3.** | **Bendrosios išlaidos:** | | | | | | | |
| 5.1.3.1. |  |  |  | |  |  |  |  |
| <...> |  |  |  | |  |  |  |  |
|  |  |  |  | |  |  |  |  |
| **5.2.** | **Iš viso prašoma paramos suma vietos projektui įgyvendinti (Eur):** | | | | |  |  | - |
| **5.3.** | **Nuosavas indėlis – <...> (Eur):**  *Įrašykite nuosavo indėlio rūšį.* | | | | |  | - | - |

|  |  |  |  |
| --- | --- | --- | --- |
| **6.** | **PRIDEDAMI DOKUMENTAI** | | |
| **I** | **II** | **III** | **IV** |
| **6.1.** | **Dokumentų, pagrindžiančių atitiktį vietos projektų atrankos kriterijams, pavadinimai** | **Lapų skaičius** | **Kas grindžiama?**  *Nuoroda į šio dokumento 4 lentelės Eil. Nr.* |
| 6.1.1. |  |  |  |
| 6.1.2. |  |  |  |
| <...> |  |  |  |
| **6.2.** | **Dokumentų, pagrindžiančių planuojamų išlaidų tinkamumą, pavadinimai** | **Lapų skaičius** | **Kas grindžiama?**  *Nuoroda į šio dokumento 5 lentelės Eil. Nr.* |
| 6.2.1. |  |  |  |
| 6.2.2. |  |  |  |
| <...> |  |  |  |
|  | **Iš viso:** |  | - |

|  |  |  |
| --- | --- | --- |
| **7.** | **VIETOS PROJEKTO PARAIŠKĄ TEIKIANČIO ASMENS DUOMENYS** | |
| 7.1. | Vardas, pavardė |  |
| 7.2. | Pareigos (taikoma juridiniams asmenims) |  |
| 7.3. | Atstovavimo pagrindas |  |
| 7.4. | Data |  |
| 7.5. | Parašas ir antspaudas (jeigu antspaudas yra) |  |

**\_\_\_\_\_\_\_\_\_\_\_\_\_\_\_\_\_\_\_\_\_\_**

|  |
| --- |
| Vietos projektų finansavimo sąlygų aprašo  2 priedas |

**GALUTINĖ VIETOS PROJEKTO PARAIŠKA**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **VPS vykdytojos žymos apie Galutinės vietos projekto paraiškos gavimą ir registravimą**  *Šią galutinės vietos projekto paraiškos dalį pildo VPS vykdytoja.* | | | | | | | | | | |
| Galutinės vietos projekto paraiškos pateikimo data |  |  |  |  | **-** |  |  | **-** |  |  |
| Galutinės vietos projekto paraiškos pateikimo būdas | |  | | --- | |  | | **-** asmeniškai VPS vykdytojai | | | | | | | | |
| Galutinę vietos projekto paraišką pateikia tinkamas asmuo | |  | | --- | |  | | **-** pateikta juridinio asmens vadovo arba tinkamai įgalioto asmens (pateiktas atstovavimo teisės įrodymo dokumentas) | | | | | | | | |
| Galutinės vietos projekto paraiškos registracijos data |  |  |  |  | **-** |  |  | **-** |  |  |
| Vietos projekto paraiškos registracijos numeris  *Turi atitikti pirminės vietos projekto paraiškos registracijos numerį.* |  | | | | | | | | | |
| Galutinę vietos projekto paraišką užregistravęs VPS vykdytojos darbuotojas |  | | | | | | | | | |

|  |  |  |
| --- | --- | --- |
| **2.** | **VIETOS PROJEKTO PASIEKIMŲ RODIKLIAI**  *Pildyti tik tas eilutes, kurios yra aktualios pagal vietos projekto pobūdį ir turinį.* | |
| **I** | **II** | **III** |
| **Eil. Nr.** | **Rodiklio pavadinimas** | **Pasiekimo reikšmė** |
| 2.3. | VVG teritorijos gyventojų, gaunančių naudą dėl pagerintos infrastruktūros, skaičius (vnt.) | <...> |

|  |  |  |
| --- | --- | --- |
| **3.** | **VIETOS PROJEKTO ATITIKTIS HORIZONTALIOSIOMS ES POLITIKOS SRITIMS** | |
| **I** | **II** | **III** |
| **Eil. Nr.** | **Atitiktis** | **Pagrindimas** |
| **3.1.** | **Darniam vystymuisi, įskaitant aplinkosaugą ir klimato kaitos mažinimo veiksmus:** | |
|  | □ – turi teigiamos įtakos;  □ – turi neigiamos įtakos;  □ – neutralus šiuo atžvilgiu. |  |
| **3.2.** | **Moterų ir vyrų lygioms galimybėms:** | |
|  | □ – turi teigiamos įtakos;  □ – turi neigiamos įtakos;  □ – neutralus šiuo atžvilgiu. |  |
| **3.3.** | **Nediskriminavimo skatinimui dėl tautinės kilmės, religijos ar įsitikinimų, negalios, amžiaus (išskyrus jaunų žmonių iki 40 m. pozityviąją diskriminaciją, kuri yra leidžiama įgyvendinant vietos projektą), šeimyninės padėties, lytinės orientacijos ir kt.:** | |
|  | □ – turi teigiamos įtakos;  □ – turi neigiamos įtakos;  □ – neutralus šiuo atžvilgiu. |  |

|  |  |
| --- | --- |
| **4.** | **VIETOS PROJEKTO VYKDYTOJO ĮSIPAREIGOJIMAI** |
| **4.1.** | **Bendrieji įsipareigojimai:** |
| 4.1.1. | nenutraukti veiklos ir neperkelti jos už VVG teritorijos ribų (*taikoma, jeigu vietos projektas susijęs su investicijomis į infrastruktūrą*) |
| 4.1.2. | nepakeisti nekilnojamojo turto arba jo dalies, į kurį investuojama, nuosavybės teisių *(taikoma, jeigu vietos projektas susijęs su investicijomis į infrastruktūrą arba tas nekilnojamasis turtas buvo pripažintas tinkamu nuosavu indėliu)* |
| 4.1.3. | nepakeisti veiklos pobūdžio, tikslų ar įgyvendinimo sąlygų, kai tokie veiksmai pakenkia pradiniams vietos projekto tikslams *(taikoma, jeigu vietos projektas susijęs su investicijomis į infrastruktūrą).* Jeigu vietos projekto vykdytojas planuoja daryti bet kokius Apraše minimų vietos projektų pakeitimus, iki vietos projekto pakeitimų pradžios turi apie tai informuoti VPS vykdytoją ir Agentūrą. Galutinį sprendimą dėl planuojamų vietos projekto pakeitimų neigiamos įtakos pradiniams vietos projekto tikslams buvimo arba nebuvimo priima Agentūra |
| 4.1.4. | viešinti gautą paramą Vietos projektų administravimo Taisyklių 211–216 punktų nustatyta tvarka |
| 4.1.5. | apdrausti turtą, kuriam įsigyti ar sukurti panaudota parama *(vietos projekto įgyvendinimo laikotarpiu didžiausiu turto atkuriamosios vertės draudimu nuo visų galimų rizikos atvejų, o įgyvendinus vietos projektą – likutine verte, atsižvelgiant į atitinkamos rūšies turto naudojimo laiką ir taikomas turto nusidėvėjimo normas, esant draudimo paslaugų prieinamumui).* Įvykus draudžiamajam įvykiui vietos projekto vykdytojas įsipareigoja kuo greičiau, bet ne vėliau kaip per 5 (penkias) darbo dienas, apie tai raštu pranešti VPS vykdytojai, o ši nedelsdama, bet ne vėliau kaip per 5 (penkias) darbo dienas, apie tai informuoti Agentūrą. Reikalavimas apdrausti turtą gali būti netaikomas, jei vietos projekto vykdytojas įrodo, kad apdrausti paramos lėšomis įgytą ar sukurtą turtą nebuvo galimybių ir kartu su mokėjimo prašymu pateikia bent tris šį faktą patvirtinančius skirtingų draudimo įmonių atsisakymo suteikti draudimo paslaugas raštus |
| 4.1.6. | su vietos projektu susijusių finansinių operacijų įrašus atskirti nuo kitų vietos projekto vykdytojo vykdomų finansinių operacijų |
| 4.1.7. | siekiant palankaus sprendimo, nedaryti įtakos vietos projektą vertinantiems VPS vykdytojos darbuotojams, sprendimą dėl vietos projekto finansavimo priimančiam VPS vykdytojos valdymo organui arba atskiriems jo nariams, Agentūrai, Ministerijai |
| 4.1.8. | sudaryti sąlygas asmenims, turintiems teisę audituoti ir (arba) kontroliuoti vietos projekto įgyvendinimą (VPS vykdytojai, Agentūrai, Ministerijai, Lietuvos Respublikos valstybės kontrolei, Finansinių nusikaltimų tyrimo tarnybai prie Vidaus reikalų ministerijos, Viešųjų pirkimų tarnybai, Lietuvos Respublikos konkurencijos tarybai, EK, Europos Audito Rūmams), tikrinti, kaip yra laikomasi tinkamumo sąlygų, atrankos kriterijų ir įsipareigojimų vietos projekto įgyvendinimo metu ir kontrolės laikotarpiu |
| 4.1.9. | teikti VPS vykdytojai ir (arba) Agentūrai visą informaciją ir duomenis, susijusius su vietos projekto įgyvendinimu, reikalingus vietos projekto įgyvendinimo valdymui, stebėsenai ir vertinimui atlikti |
| **4.2.** | **Papildomi įsipareigojimai:** |
| 4.2.1. | pateikti detalų atliktų darbų aktą (*su kiekvienu mokėjimo prašymu, kuriame deklaruojamos statybos darbų išlaidos*), kuriame atsispindėtų faktiškai atlikti darbai. Aktuose turi būti nurodomi panaudotų medžiagų kiekiai ir kiekvienas atliekamas darbas įvardijamas atskirai. Atlikti darbai negali būti išreiškiami procentine išraiška; |
| 4.2.2. | užbaigus statybos darbus pateikti statybos užbaigimo dokumentus, kai jie privalomi pagal teisės aktų nuostatas (*ne vėliau kaip su paskutiniuoju mokėjimo prašymu*); |
| 4.2.3. | ne vėliau kaip per 10 darbo dienų pranešti VPS vykdytojai apie bet kurių duomenų, nurodytų paramos paraiškoje, taip pat apie savo rekvizitų pasikeitimus. |

|  |  |  |  |
| --- | --- | --- | --- |
| **5.** | **PRIDEDAMI DOKUMENTAI** | | |
| **I** | **II** | **III** | **IV** |
| **Eil. Nr.** | **Dokumentų pavadinimai** | **Lapų skaičius** | **Sąsaja su tinkamumo sąlyga**  *Pateikite nuorodą į Vietos projektų finansavimo sąlygų aprašo punkto Nr., dėl kurio grindžiama atitiktis* |
| **5.1.** | **Dokumentai, pagrindžiantys pareiškėjo tinkamumą** | | |
| 5.1.1. |  |  |  |
| 5.1.2. |  |  |  |
| <...> |  |  |  |
| **5.2.** | **Dokumentai, pagrindžiantys pareiškėjo partnerio tinkamumą** | | |
| 5.2.1. |  |  |  |
| 5.2.2. |  |  |  |
| <...> |  |  |  |
| **5.3.** | **Dokumentai, pagrindžiantys vietos projekto tinkamumą** | | |
| 5.3.1. |  |  |  |
| 5.3.4. |  |  |  |
| <...> |  |  |  |
| **5.4.** | **Dokumentai, pagrindžiantys atitiktį horizontaliosioms ES politikos sritims** | | |
| 5.4.1. |  |  |  |
| 5.4.2. |  |  |  |
| <...> |  |  |  |
| **5.5.** | **Dokumentai, pagrindžiantys nuosavo indėlio tinkamumą** | | |
| 5.5.1. |  |  |  |
| 5.5.2. |  |  |  |
| <...> |  |  |  |

|  |  |
| --- | --- |
| **6.** | **PAREIŠKĖJO DEKLARACIJA** |
| **6.1.** | **Patvirtinu, kad:** |
| 6.1.1. | Pirminėje vietos projekto paraiškoje (registracijos Nr. <...>) ir šioje Galutinėje vietos projekto paraiškoje bei prie jų pridedamuose dokumentuose pateikta informacija, mano žiniomis ir įsitikinimu, yra teisinga; |
| 6.1.2. | dėl teikiamos vietos projekto paraiškos nekyla jokių viešųjų ir privačių interesų konflikto, kaip tai apibrėžia Lietuvos Respublikos viešųjų ir privačių interesų derinimo valstybės tarnyboje įstatymas / siekdamas užkirsti kelią galimam viešųjų ir privačių interesų konfliktui, vadovavausi Lietuvos Respublikos viešųjų ir privačių interesų derinimo valstybės tarnyboje įstatymo 11 str. ir pateikiau prašymą nušalinti nuo visų buvusių ir nusišalinu nuo būsimų su šio vietos projekto atranka (vietos projektų finansavimo sąlygų nustatymu, vertinimu ir tvirtinimu) susijusių procesų ir sprendimų priėmimo;  *Nereikalingą sakinio dalį prašome išbraukti.* |
| 6.1.3. | esu susipažinęs su vietos projekto finansavimo sąlygomis, tvarka ir reikalavimais, nustatytais Vietos projektų finansavimo sąlygų apraše ir Vietos projektų administravimo taisyklėse; |
| 6.1.4. | man žinoma, kad vietos projektas, kuriam įgyvendinti teikiama ši galutinė vietos projekto paraiška, bus bendrai finansuojamas iš EŽŪFKP ir Lietuvos Respublikos valstybės biudžeto lėšų; |
| 6.1.5. | mano atstovaujamas juridinis asmuo yra įvykdęs su mokesčių ir socialinio draudimo įmokų mokėjimu susijusius įsipareigojimus pagal Lietuvos Respublikos teisės aktus |
| 6.1.6. | mano atstovaujamam juridiniam asmeniui nėra iškelta byla dėl bankroto ar restruktūrizavimo ir jis nėra likviduojamas |
| 6.1.7. | mano atstovaujamam juridiniam asmeniui nėra taikomas apribojimas gauti finansavimą dėl to, kad per sprendime dėl lėšų grąžinimo nustatytą terminą lėšos nebuvo grąžintos arba grąžinta tik dalis lėšų |
| 6.1.8. | man nežinomos kitos šioje deklaracijoje nenurodytos priežastys, dėl kurių vietos projektas negalėtų būti įgyvendintas arba jo įgyvendinimas būtų atidedamas, arba dėl kurių vietos projektas nebūtų įgyvendinamas pirminėje vietos projekto paraiškoje nurodytu laikotarpiu |
| **6.2.** | **Sutinku, kad:** |
| 6.2.1. | vietos projekto paraiška gali būti atmesta, jeigu joje pateikti ne visi prašomi duomenys ir jie nepateikiami VPS vykdytojai paprašius (įskaitant šią deklaraciją) |
| 6.2.2. | vietos projekto paraiškoje, kituose VPS vykdytojai teikiamuose dokumentuose esantys mano asmens ir juridiniam asmeniui, kuriam aš atstovauju, duomenys ir kiti duomenys būtų apdorojami ir saugomi ES paramos priemonių administravimo informacinėse sistemose |
| 6.2.3. | sutinku, kad VPS vykdytoja ir Agentūra paramos administravimo klausimais gautų su manimi ir mano atstovaujamu juridiniu asmeniu susijusius duomenis bei kitą informaciją iš viešųjų registrų ar duomenų bazių, juridinių ir fizinių asmenų |
| 6.2.4. | informacija apie vietos projektą, taip pat vietos projekto paraiškos vertinimo rezultatus, priimtus sprendimus finansuoti vietos projektą arba jo nefinansuoti, informacija apie sudarytą vietos projekto vykdymo sutartį ir skirtų paramos vietos projektui įgyvendinti lėšų dydį būtų viešinama |
| **6.3.** | **Jeigu bus skirta parama vietos projektui įgyvendinti, sutinku įsipareigoti:** |
| 6.3.1. | vietos projekto įgyvendinimo metu tinkamai informuoti VPS vykdytoją apie bet kokius pasikeitimus ir nukrypimus, susijusius su vietos projekto įgyvendinimu; |
| 6.3.2. | tinkamai saugoti visus dokumentus, susijusius su vietos projekto įgyvendinimu. |

|  |  |  |
| --- | --- | --- |
| **7.** | **VIETOS PROJEKTO PARAIŠKĄ TEIKIANČIO ASMENS DUOMENYS** | |
| 7.1. | Vardas, pavardė |  |
| 7.2. | Pareigos (taikoma juridiniams asmenims) |  |
| 7.3. | Atstovavimo pagrindas |  |
| 7.4. | Data |  |
| 7.5. | Parašas ir antspaudas (jeigu antspaudas yra) |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_